135. löggjafarþing 2007–2008.

Þskj. 1070 — 285. mál.

Breytingartillögur

við frv. til l. um grunnskóla.

Frá Kolbrúnu Halldórsdóttur.

1.	Við 2. gr. Á eftir orðinu manngildi" í 2. málsl. 1. mgr. komi: og mannréttindum.

2.	Við 11. gr. 2. mgr. orðist svo:

Um skilyrði þess að hljóta ráðningu sem skólastjóri, kennari eða náms- og starfs
ráðgjafi í grunnskóla fer samkvæmt gildandi lögum þar um.

3.	Við 13. gr. 3. mgr. orðist svo:

Nemendur eiga rétt á að njóta náms- og starfsráðgjafar í grunnskóla af þeim sem hafa leyfisbréf í náms- og starfsráðgjöf.

4.	Við 16. gr. 2. málsl. 1. mgr. orðist svo: Foreldrum skulu á þeim tímamótum veittar upp
lýsingar um skólagöngu barnsins og skólastarfið almennt og foreldrum með annað móðurmál en íslensku og heyrnarlausum foreldrum skal tryggð viðeigandi túlkaþjónusta.

5.	Við 18. gr. Orðin leitast við að" í 4. mgr. falli brott.

6.	Við 23. gr. Greinin orðist svo:

Grunnskólar skulu sjá nemendum fyrir málsverði á skólatíma í samræmi við opinber manneldismarkmið. Málverður samkvæmt þessari grein skal vera nemendum að kostn
aðarlausu.

7.	Við 31. gr. Lokamálsliður 1. mgr. falli brott.

8.	Við 33. gr.

a.	Við 1. mgr. bætist nýr málsliður, svohljóðandi: Lengd viðvera og tómstundastarf samkvæmt þessari grein skal vera nemendum að kostnaðarlausu.

b.	2. mgr. falli brott.

9.	Við 39. gr. Lokamálsliður 2. mgr. orðist svo: Önnur samræmd könnunarpróf skal halda samkvæmt ákvörðun ráðherra.

10.	Við 42. gr.

a.	Í stað orðanna geta beitt sér" í 1. málsl. komi: skulu sjá nemendum.

b.	Í stað orðanna eða stofnað til" í 1. málsl. komi: eða stofna til.

c.	Í stað orðanna og kennslufræðilega ráðgjöf" í 2. málsl. komi: kennslufræðilega ráðgjöf og aðgang að sérhæfðu námsefni og námsgögnum.

11.	Við 43. gr.

a.	Við 1. mgr. bætist nýr málsliður er verði 2. málsl., svohljóðandi: Tryggja ber að félag það er stendur að rekstri skóla samkvæmt þessari grein sé ekki rekið í hagnaðarskyni.

b.	Lokamálsliður 1. mgr. falli brott.

c.	2. mgr. orðist svo:

Grunnskólar sem hljóta viðurkenningu skv. 1. mgr. eiga rétt á framlagi úr sveitar
sjóði til starfsemi sinnar í samræmi við fjölda nemenda sem hafa lögheimili í því sveitarfélagi sem skólinn starfar í. Framlag skal ákveðið af sveitarstjórn og getur það verið mishátt eftir nemendafjölda og rekstrarumfangi skóla. Einnig getur rekstraraðili samið við aðrar sveitarstjórnir um að veita nemendum úr þeim sveitarfélögum skóla
vist.

d.	Við bætist ný málsgrein er verði 3. mgr., svohljóðandi:

Grunnskólar sem starfræktir eru samkvæmt þessari grein heyra undir skólanefndir sveitarfélaga. Skulu skólarnir fylgja meginreglum stjórnsýsluréttar við ákvarðanatöku og meðferð mála er lýtur að réttindum og skyldum nemenda og skulu þeir setja sér reglur um úrlausn ágreiningsmála sem tryggi réttarstöðu nemenda, t.d. er varðar inn
töku, brottvísun eða annað það er talist geta stjórnvaldsákvarðanir í skilningi stjórn
sýslulaga. Með kærumál skal fara samkvæmt reglum stjórnsýslulaga. Þá gilda einnig ákvæði upplýsingalaga um skóla er starfa samkvæmt þessari grein.

e.	Orðin og Hagstofu Íslands" í 3. mgr., er verði 4. mgr., falli brott.

12.	Við 45. gr.

a.	Í stað orðanna og/eða" í 2. málsl. 3. mgr. komi: og.

b.	Á eftir 2. málsl. 3. mgr. komi nýr málsliður, svohljóðandi: Heimilt er að sækja um undanþágu frá ákvæði þessu til menntmálaráðherra fáist ekki stjórnandi sem uppfyllir framangreind skilyrði.